“Beren betebeharra betez hil diren San Franciscoko polizien omenez”
HARRY ZIKINA
Ene!
San Francisco hiriari.
Atsegin handiz hilko dut egunero norbait...
...100.000 dolar ordaintzen dizkidazuen arte.
Onartzen baduzue, argitaratu bihar erantzuna...
...San Francisco Chronicle-ko iragarki laburretan.
Hitzordu bat egingo dizuet.
Ez badidazue erantzuten...
...hona nire hurrengo atsegina: Apaiz bat edo beltz bat hiltzea.
Scorpio.
Zer dute buruan?
Burutik jota daude.
Non arraiotik aterako ditut 100.000 dolar?
Ez diozu ordainduko, ezta, alkate?
Ez diegu kriminalei ordaintzen krimenik ez egiteko.
Poliziari ordaintzen diogu horretarako.
Nork ikertuko du kasua?
Callahan inspektoreak. Kanpoan zain dago.
Esaiozu Callahani sartzeko.
Callahan?
Alkate jauna, Callahan inspektorea.
Ederki.
Ikusi egin nahi dut.
-Zer? -Txostena. Ea zer egin duzun.
45 minutu daramatzat...
...zure zain eserita, ipurdia bero.
Demontre, Harry! Alkatearekin ari haiz hizketan.
Eseri, Callahan inspektorea.
Ero bat dabil kalez kale.
Zertan ari zaren galdetu dizut.
12 gizon dauzkat identifikazio-artxiboak miatzen.
Ikertzen: xantaiagileak, teilatuetan ibili zaleak...
...armen obsesoak...
Alkate jauna?
Zaindariak jarri ditugu teilatuetan eta baditugu helikopteroak.
Bereziki, eliza eta eskola katolikoetan...
...eta auzo beltzetan.
Balistikakoak bala aztertzen ari dira.
30-06 bat da, hori ziur.
Zazpi ildo, hari bat eskuinean...
Gaizkileen fitxak ordenagailuz aztertu ditugu:
Urriaren 23tik azaroaren 21era urteak betetzen dituzten guztiak.
Zer ba?
Eskorpio delako beren zodiako-ikurra.
Mila esker, inspektore.
Aipatu al diozue ohar hau norbaiti?
Zuk?
Inori ez.
Emazteari, andregaiari? Kazetariei?
Inori ez.
Ederki. Bidali mezua Chroniclera.
Ordainduko dugu. Baina astia behar dugu dirua biltzeko.
Itxaron. Ondo entzuten ari naiz?
Zizare horren jokoa jokatu?
Astia emango digu.
Baten bat hil daiteke horrela.
Utzidazue putakume horrekin biltzen!
Ezta pentsatu ere. Sekulako txikizioa egingo zenuke.
Bat nator berarekin. Horrela egingo dugu.
Mila esker, alkate jauna. Goazemak, Callahan.
Callahan!
Jauna?
Ez dut istilurik nahi, iaz Fillmore auzoan sortu zenituenaren antzera.
Hori da nire politika.
Gizon heldu bat emakume bat bortxatu nahian dabilenean...
...tiro egiten diot putakumeari. Hori da nire politika.
Bortxatu nahian?
Nola froga dezakezu hori?
Neskaren atzetik biluzik gizona, buztana tente, labana eskuan...
...ez dut uste Gurutze Gorrirako dirua biltzen ariko denik.
Arrazoi duela uste dut.
-Callahan inspektorea. -Jaffe.
Betikoa.
Betiko bazkaria edo afaria?
Zein da bien arteko aldea?
Ez dago alde handirik.
Aizak, Jaffe...
...Ford hori banku aurrean dago oraindik?
Ford marroi argia?
Bai, Ford marroi argia.
Motorra ondo dabil?
Ez dakit. Nola nahi duzu hori jakitea?
-Kea botatzen al du ihes-hoditik? -Demontre!
Hori da kutsadura hori!
Egidak mesede bat.
Deitu zenbaki honetara.
Komisaria?
Bai. Esaiek nire partetik...
...2-11 bat egiten ari direla bankuan. Ulertu duk?
Ulertu dut.
Esaiek, ahaztu gabe, oraintxe gertatzen ari dela hori.
Oraintxe gertatzen ari da. Bai, jauna.
Ea itxoiten duten zalditeria iritsi arte.
Kaka!
Geldi!
Bazakiat zer ari haizen pentsatzen.
Zenbat tiro egin ditu: 6 edo 5?
Egia esan, zalaparta horrekin neronek ere ez zakiat.
Hau Magnum 44 bat duk, ordea, munduko pistolarik indartsuena.
Eta aise lehertuko likek hiri burua.
Beraz, galdeiok heure buruari: "Zorioneko eguna ote dut gaurkoa?"
Hala al da, zitala?
Jakin egin behar diat.
Putakumea!
Badirudi hanka salbatuko dugula.
Belauna azpian baditiat bi.
Ez zaik inoiz beste lan bat egitea bururatu?
Estimatuta zagok, Steve.
Potrero Hill-ekoak gaituk biok; kideak, alajaina!
Sendaketa erraza, e?
Matxardak eta merkurokromoa.
Esaten al diat nik atxilotuak nola jipoitu, aitor dezaten?
-Ez diat astirik. -Erresuminduta edukiko duk...
Esaiok emazteari jartzeko hor...
Barkatu, Harry.
-Zer ari haiz horrekin? -Galtzak mozten.
-Ez. Erantziko ditiat. -Min emango dik.
29,50 dolarretan, hor konpon mina.
Jira hadi, lotsatzen bahaiz.
-Egun on, inspektore. -Maria.
Nirekin hitz egin nahi huen, teniente?
Noiz arraio moztu behar duk ilea?
Hik moztean.
Astirik ez. Goizeko 3rak arte aritu nauk non bilatu prestatzen.
-Ordu osagarri gisa jar itzak. -Bai zera!
Atxiloketa bikaina egin huen. Nagusia pozik zagok.
-A, bai? -Hiri zorionak emateko esan zidak.
Hunkituta nagok.
Laudorio bat egin diat, hi!
Izan hadi esker onekoagoa. Eskerrak emateak ez hau hilko.
Soldata igotzen didatenean emango dizkiat eskerrak.
Komunikaziokoek albistea Chicagotik. Armazale amorratu bat.
-Banoa. -Itxaron pixka bat!
Norbait jarri diat hire ondoan.
Zer esaten ari haiz?
Kide bat behar duk.
-Zer du, ba, nire ohiko kideak? -Ospitalean zagok.
-Aste gutxi barru sendatuko duk. -Agurtu Chico Gonzales. Hire kidea.
Txantxetan ariko haiz.
Ez diat eskolak emateko astirik.
-Egiok mesede bat. -Zer esan nahi duk?
Zer gertatzen zaie nire kideei? Deitzick ospitalean zagok...
...eta Fanduchi, berriz, hila.
Eta zer?
Kidea behar badut, zertan ari den badakien norbait hautatuko diat.
Zer diok De Georgioz?
Ezta pentsatu ere!
Gonzalesekin lan egiten ez baduk, akabo lana.
5. solairutik zuzenean. Ulertu al duk?
Ulertu diat.
De Georgio ikusten baduk, bidalidak hona!
Hemengoa haiz?
Bai, baina San Jose State unibertsitatean ikasi nuen.
-Futbol-jokalaria hintzen? -Ez. Boxeolaria. Arin astuna.
Besterik ez nian behar: unibertsitate-mutila.
-Aurkitu al duzu gustuko ezer? -Goiz da oraindik.
-Lizentziaduna? -Soziologian.
Soziologia! Urruti helduko haiz, bizi bahaiz.
-Bizitzeko asmoa dut. -Callahan inspektorea.
Hire lizentziak ez zaitzala hil, ni ere hilko ninduke eta.
Gogoan izango dut hori.
-Heroi! Lan bikaina atzokoa! -Potolo! Hoa Bresslerrengana.
Hi bai gizon goxoa, Harry.
Galdera bat dut, Callahan inspektorea.
Zergatik deitzen dizute Harry Zikina?
Horrelakoa da gure Harry. Ez du inor hobesten.
Denak gorroto ditu: ingeles, irlandar, judu, italiar, beltz, txinatar...
Den-denak.
-Zer iruditzen zaizkio mexikarrak? -Galdeiok.
Mexikarrak, bereziki.
SCORPIORENTZAT. ASTIA BEHAR DUGU DIRUA BILTZEKO. PAZIENTZIA IZAN.
Hango teilatuan norbait dabil!
Stockton kalean, Washington plazatik gertu.
Aizu, teilatuko hori!
Zu, horko hori!
Aizu! Egiten ari zarena utzi!
Jiratu eta altxatu eskuak!
Nola ihes egin dio helikopteroari?
Nola alde egin die nondik zihoan ikusi gabe?
Berriketan ariko ziren, iheslaria zelatatu ordez.
Baliteke.
-Erne patruila guztiak. -Ozenago jarri.
Washington plazatik gertu ikusi dute iheslaria.
Gizon zuria da.
Zuria. Berriz diot, zuria.
Galtza kakiak dauzka jantzita...
...alkandora urdina, jertse marroia, eskularru ilunak.
Maleta marroi argi bat du...
...barruan, 30-06 errifle bat, seguru asko.
A zer ero koadrila! Zulora sartu beharko lituzkete!
Bai horixe.
-Hor! -Zer?
Maleta marroi argia.
-Non? -Galdu egin dut.
Han doa.
Marroi argia iruditzen zaizu maleta hori?
Ez zakiat. Oraindik ez diat ikusi.
Ezkerretara jiratu Filberren.
Kontuz horiekin!
-Eroa! -Kendu erditik, ergela!
Marroi argia zen maleta. Ziur nago horretaz!
Neronek ikusi dut.
-Hor dago. -Ikusi dut.
-Nola egingo dugu? -Bilatu sarbide bat. Ni hemendik.
Ba al da norbait etxean?
-Opari polit bat zuretzat. -Utzi ikusten.
Zer polita! Hoa txinatarrera, udaberriko biribilki bila.
Nahikoa ikusi al duk?
Kuxkuxero alua!
-Poliziari deitu behar diogu. -Ni polizia naiz...
Geldi hor!
Paretaren kontra, berehala!
-Utziek joaten. -Joaten uzteko?
-Entzun didak. -Polizia bati eraso ziotek.
Polizia! Zaborrontzi baten gainean...
...Mari Motxinberoren kuxkuxean!
Alde hemendik.
-Eta maletadun gizona, zer? -Okerreko zenbakia.
Beste gauza bat bururatu zait.
Zeri buruz?
Badakit zergatik deitzen dizuten Harry Zikina.
71 inspektorea.
71 inspektorea, erantzun.
71 inspektorea, entzuten didazu?
-71 inspektorea naiz. -8-0-4 bat jarri dugu abian.
California Hall, Polk-en eta Turk-en arteko izkinan.
10-4. Harantz goaz.
Ergel bera da.
Non? Ez dut ikusten.
-Han dago. -Orain ikusten dut.
Frankotiratzailea zela uste genuen, baina bere burua hil nahi du.
-Esan al diozue jaisteko? -Alferrik. Zu hemen zaudenez...
-Beraz, ni igoko naiz. -Eskertuko dizugu.
Ez saiatu niri heltzen!
Ez. Hil, zuk hil nahi duzu, ez nik.
Zuek beti berdin. Azken unean, beti norbaiti heldu nahi diozue...
...zuekin batera eror dadin. Niri ez, ordea!
Ez didazu helduko?
Nire adiskide bat 20. solairuan egokitu zen suizida batekin.
Suizidak adiskideari heldu, eta biak erori ziren.
Zanpatuta biak.
Ez zegoen jakiterik norenak ziren ez hankak, ez besoak.
A zer kuxidadea zen hura! Ia-ia botaka egin nuen.
-Zure izena eta helbidea nahi ditut. -Zertarako?
Zikin-zikina utziko duzu dena! Eta ezingo zaitugu identifikatu.
Ezta gidatzeko karnetarekin ere. Den-dena odolez blai!
Goragale naiz!
Ez oka egin. Jendea zuri begira dago, behetik gora.
Suhiltzaileen nagusia ere bai. Aurpegi osoa...
Putakumea!
Horregatik naiz ni Harri Zikina, lan zikin guztiak niretzat direlako.
71 inspektorea.
71 inspektorea naiz.
Lantxo bat zuretzat. Sierraren eta Texasen artean. Mutiko beltz bat.
Zer gertatu zaio?
Tiro egin diote aurpegian, eta aurpegi zati bat desegin.
Ba al dakizue mutikoa nor den?
Charlie Russell zuen izena.
Bere ama naiz.
10 urte besterik ez ditu.
Inspektore, agente horrek... Ai, ene!
Hoa mutikoaren amarengana.
Zer daukak hor?
30-06 bala-zorro bat.
Hemen egon da.
Ongi etorri hilketa sailera.
Poliziarentzat uniforme urdinak asmatu zituen gizonak...
...honelakoak saldu behar ditu bizimodua ateratzeko!
Magnum 458 bat?
-Elefante bat gelditzeko modukoa. -Bai horixe.
-Abantaila txiki bat nahiago, ezta? -Ahal dudan handiena.
Ez da elefantea. Ez da animalia. Gogoratu hori.
Zer duzu hor?
Gaur gaueko zerbitzuko patruilak urdinez adierazita daude.
-Txanda bikoitzak, ordu bereziak. -Gauez.
Egunez, helikopteroek zainduko dituzte teilatuak.
Nabarmen ibili nahi dugu. Patruilak aise ikusiko ditu jendeak.
Hemen izan ezik.
North Beach Harryrentzat da.
-Zelatalekurik aurkitu duzu? -Baietz uste dut.
Escorpiok atzo erabilitako teilatua baino goragoko eraikin bat.
Kezkaren bat?
-Ez, jauna. -Esan. Lagunartean zaude.
Scorpio ez da teilatu berera joango.
Teilatu asko dago San Franciscon.
Gehienak, itxita. Hori zabalik egongo da berarentzat.
Gaixo horiek antzeko jokabideak izaten dituzte.
Hiruzpalau aldiz segidan lapurtzen dute denda berean.
Beren superegoak atsegin hartuko du, nonbait.
Scorpio erasoan berriz ere.
Zirrara hori atsegin dute.
Scorpiok badu beste arrazoi bat teilatu bera aukeratzeko.
San Pedro eta San Paulo elizen ikuspegi zuzena du handik.
Gaur gauean, bederatziurrena dute.
Segi.
Apaiz bat edo beltz bat hilko zuela mehatxatu zuen.
Russell mutiko beltza zen.
Apaiz bat merezi duela usteko du beharbada Scorpiok.
71. inspektorea.
Zelatalekuan gaude.
Eta apaiza, zer?
-Ba al daki bera dela amua? -Bai, berak nahi izan du.
Esan diogu bageneukala boluntario bat beraren ordez.
Nor?
Ezetz asmatu?
Badakit, bai. Ongi etorri hilketa sailera.
Merezi duk pixka batean bizirik egotea, Harry.
Amua irentsi dik putakumeak!
Nik esatean, argitu ezak.
Orain!
-Ondo al hago? -Baietz uste dut.
Deitu anbulantzia bati.
Collins ez da konturatu ere egin.
Mugi. Ez geratu hemen. Ez dago ezer ikusteko.
Deitu zentralera. North Beach-en barrena dabil.
POLIZIAK MIATUKO DU ERAIKIN HONETAN SARTZEN DENA
Aldatu da jokoa, mutilok.
14 urteko neska bat bahitu du.
Ann Mary Deacon.
Goizean aurkitu dute, eta lehergailu sailekoei deitu diete.
Alkatearentzat zen. Laborategitik bidali digute, gutun honekin.
"Ann Mary Deacon, bizirik lurperatua".
Bart arratsean zinemara joan, eta ez da etxeratu neska gajoa.
"San Franciscoko poliziek behartu naute hori egitera".
"200.000$ nahi ditut neskaren truk, 10eko eta 20ko billete erabilitan".
"Gizon bat zorro hori batekin".
"Marina Green East Harbor-en. Gaueko 9etan".
"Goizeko 3ak arte baino ez du izango neskak oxigenorik".
"Kulero eta bularretako gorriak. Titi ederrak".
"Txorakeriaren bat egiten baduzue, itotzen utziko dut neska".
"Scorpio".
-Beste zerbait? -Bai.
Amak identifikatu ditu bularretakoa...
...ile-xerloa...
...eta hau.
Dentistak ere identifikatu du.
Alikateekin atera omen dio.
Neska hilda dago, ezta?
Goizeko 3rak arte biziko da; hori dio gutunak.
Alkatea dirua biltzen saiatzen ari da.
Mesede asko eskatzen ari da.
Ordaindu egin nahi du.
Trikimailurik gabe.
Zuk eraman nahi duzu zorroa?
Bai.
Ondo da.
-Zoaz nagusiaren bulegora 6etan. -Ederki.
-Eta ni zer? -Zu kanpoan geratuko zara.
Inork ez du Harry babestuko?
Ziur horrela egiten dela?
Ez nago ziur! Baina horiek dira nire aginduak!
Ez naiz harritzen Harry Zikina deitzea. Kaka guztia ematen diote.
Esazu beste hitz bat, eta hegoak ebakiko dizkizut.
Eskuzabalak izan gaitezen. Utziok gaua libre.
Alde hemendik biak!
Probatzen: 1, 2, 3.
-Ez oihu egin! -Ahopean esanda, aski.
Maritxuren ardiaren ilea elurra bezain txuria da.
Horrela, hobe.
Bizpahiru etxesaileko tartean, ondo dabil; tuneletan, berriz, ez.
Ederki, Sid. Zenbat da?
Itzulidazu trastea, osorik.
200.000 dolar. Kontatu eta sinatu.
Kontatu al duk hik?
Zuk kontatu al duzu, nagusi?
Ez da nire ardura.
Banekien nik polizia izanda aberastuko nintzela.
Kontuz, gero, inork lapurtu gabe.
Bera hurbilduko zaik. Auskalo nola. Hirian zehar ibilaraziko hau.
Hoa berak esaten dian tokira. Egizak berak agintzen diana.
Trikimailurik gabe, bai?
Txantxarik gabe. Istilurik gabe.
Emaiok dirua eta itzuli hona.
Ba al duk zinta itsasgarririk?
Nazkagarria duk, gero, polizia batek horrelako labana erabiltzea!
-Hor daukazu zorro horia? -Bai, hemen daukat.
-Nola duzu izena? -Callahan.
Zer zara? -Polizia.
Aizu?
Ederki, polizia, honela jokatuko dugu.
Hiri osoan zehar ibilaraziko zaitut, ea bakarrik zauden.
Norbait atzetik badabilkizu, akabo neska.
Norbaitekin hitz egiten baduzu, baita txakur pixontzi batekin...
...akabo neska.
-Neska onik al dago? -Ixo, eta entzun.
Autorik gabe.
Kabinaz kabina joateko astia emango dizut.
Telefonoak 4 aldiz joko du; ez baduzu garaiz erantzuten...
...akabo jolasa.
Akabo neska.
Zer ordu duzu?
-9,30ak. Entzun... -Entzun zuk.
Zuri begira naukazu.
Beti ez, baina ez duzu jakingo ez noiz eta ez non.
Joan orain Forest Hills geltokira lehenbailehen.
-Bai. -Ez ergela izan.
Behera. Hartu K bagoia.
Church-en eta 20. kalearen arteko izkinan jaitsi. Mugi.
Atsedenaldi polita izan duzu.
Beharko duzu. Lasterketa ederra egingo baituzu.
Garaiz iristen ez bazara, akabo neska!
Kabina publikoa, hanburgertegia, Aquatic Park.
Korri bizkor, putakume zikina.
Zer daramak zorroan, txo?
-Alde hemendik! -Zorro alu hori!
Emaiguk diru-zorroa.
Ez duk entzun, baboa?
Ez erantzun!
-Nork hartu du? -Agure batek. Ez dut ezagutzen.
Chico, telefonoa eseki zidak.
-Ezagutzen duzu Davidson Park? -Bai.
Zoaz gurutzera.
Parkean nago; Lansdale kaleko sarreran.
Gora noa.
Bikote bat ikusi dut.
Bi gazte elkarri musuka.
Mutilak edo neskak?
Callahan naiz.
Adiskideek Alice deitzen didate. Desafio egidazu, nahi baduzu.
Noiz atxilotu zintuzten azkenekoz?
Bizioaren aurkako sailekoa bazara, neure burua hilko dut.
Etxean hil ezazu, ba.
Geldi!
Estatua bat bezala.
Horrela.
Hanka sar ezazu, berdin zait zertan...
...eta biok hilko zaituztet, zu eta neska.
Ulertzen?
Bai.
Utzi zorroa lurrean.
Ezkerreko eskua.
Erakutsidazu pistola.
Hara!
Handia da gero!
Ezkerreko eskua. Bota pistola.
Lasai.
Altxatu eskuak.
Mugi! Eskuak gora!
Jiratu. Gurutzeari begira.
Mugi. Jarri aurpegia zementoaren kontra.
Eskua berriz altxatzen baduzu, ez dizut esango neska non dagoen!
Ulertu al diogu elkarri?
Ez galdu oraindik kordea! Ez, ez!
Ez, ez. Oraindik ez!
Ez galdu oraindik kordea, zerri nazkantea!
Ulertu al diogu elkarri?
Neska axola bazaizu, hobe duzu erantzutea!
Entzuidazu ondo.
Iritziz aldatu dut.
Hiltzen utziko dut neska.
Zuk hori jakitea nahi nuen.
Ulertzen? Hori esan nahi nizun, zu hil baino lehen.
Agur, Callahan!
Chico, ez ezazu hil!
Badirudi Gonzales onik aterako dela.
Mutil sendoa da.
Harry Callahan hemen dago.
Bi saihets hautsita dauzka.
Azterketa gehiago egin nahi dizkiote bihar goizean.
Putakumeak ostiko pare galanta eman dio.
Etxera bidaliko dut.
Ederki, nagusi.
Nagusiak etxera joateko ziok. Agindu bat duk.
Nagusiak jakin nahi dik ea gaizki ulertu nizkion aginduak.
Jakin nahi dik ea ni ergela naizen edo ez nion nahita obeditu.
Jakin nahi dik ea zer zebilen Gonzales han.
Jakin nahi dik zergatik sartu dugun hanka.
Zer esan behar diot?
Zergatik ez diok egia esaten?
Esaiok Gonzales bere nagusiaren aginduak betetzen ari zela: nireak.
Esaiok hik ez hekiela ezer.
Hau bukatu ondoren, nagusiak nire plaka nahi badu, emango zioat.
Ez duk botilarik edukiko, ezta?
Bressler tenientearen bulegoa.
-Esaiozu jartzeko. -Zer gertatzen da?
Larrialditik: Hankan labana sartu dioten morroi bat sendatu ditek.
Bai, doktore? Nolakoa zen morroia?
Ile-hori luzea...
...gorpuzkeraz tartekoa, 68 bat kilokoa...
Azal zuria.
-Ez du izenik esan? -Ez.
Gezurrezko izenak ematen dituzte.
Baina nik nonbait ikusita daukat mutil hori.
Saiatu gogoratzen. 14 urteko neskato bat hilzorian dago.
Ari naiz gogoratu nahian!
Zera...
Hemen inguruan lan egiten zuen...
Emaiozu zerbait. Sufritzen ari da!
Bai, itxaron pixka bat.
Neska ordubete barru hilko da!
Gogoratu nahian nabil.
Badakit nor den.
Futbol-partidatan, egitarauak saltzen zituen estadioan.
Uste dut lorazainak hor bizitzen uzten diola.
-Bizi, non? -Hor.
Kezar estadioa.
Agindurik gabe, legez kontra sartzea izango huke.
Igo egin behar.
Linguini gehiegi.
Beste sarbide bat aurkituko diat.
Geldi!
Ez egin ezer gehiago! Ni hiltzen saiatu zara!
Laguntzea nahi, Harry?
-Hoa haizea hartzera, potolo. -Mesedez, gehiago ez!
Zaurituta nago! Tiro egin didazu! Mesedez, ez!
Mediku bat behar dut!
Deitu mediku bati! Ez ni hil!
Non dago neska?
Hil nahi izan nauzu!
Hala balitz, zure odolaz blai legoke zelai osoa.
Non dago neska?
Abokatu bat nahi dut.
Non dago neska?
-Eskubidez dagokit abokatua! -Non dago neska?
Eskubidez dagokit abokatua!
Ez! Mesedez!
Baditut eskubideak! Abokatu bat nahi dut!
Harry Callahan. Premiazkoa omen da.
Fiskala zain daukazu.
-Callahan inspektorea. -Sar dadila.
Zatoz hemendik.
-Kikara bat kafe nahi? -Ez, mila esker.
Berehala bukatuko dut.
Eseri.
Atxiloketari buruzko txostena berrirakurri dut.
Ez ohiko polizi-lana.
Sinestezina benetan.
Suertea izan dut.
Suertea duzu ez zaitudalako hilketa-saioaz salatuko!
Nork eman dizu eskubidea susmagarriak torturatzeko?
Susmagarriari medikuaren eta abokatuaren laguntza ukatzeko?
Ezaguna zaizu Escobedo? Miranda?
4. Zuzenketa zer den jakingo duzu!
Gizon horrek bazituen eskubideak.
Hunkituta naukate gizon horren eskubideek.
Ea hala den. Berriak ditut zuretzat.
Ospitaletik irteten denean, libre geratuko da.
Zer diozu baina?
Libre dago!
Aske utziko duzu?
Nahitaez. Ezin dugu auziperatu.
Zergatik ez?
Ez dudalako diru publikotik milioi erdi dolar galduko...
...irabaziko ez dudan epaiketa batean.
Ez dugu frogarik, hor dago koxka.
-Eta hori zer da ba? -Ezer ez.
Zero.
Balistikakoek ezin dute egiaztatu ea bala errifle horretatik datorren?
Bost axola balistikakoek zer egiten duten!
Errifle hori oroitzapen polita izan daiteke.
-Baina ezin da frogatzat onartu! -Nork ezin du?
Legeak.
Legea erotuta dago orduan!
Hori Bannerman epailea da, Gora Jotzeko Auzitegikoa.
Zuzenbide konstituzionaleko irakaslea da baita ere.
Bere iritzia eskatu diot. Epaile jauna?
Susmagarriaren etxeko miaketa legez kontrakoa da, nire ustez.
Horrela lortutako frogak, ehiza-erriflea adibidez...
...ezin ditu auzitegiak onartu.
Agindu bat lortu behar zenuen. Sentitzen dut.
-Ez du bestelako korapilorik. -Neskato bat hilzorian zegoen!
Hilda zegoen dagoeneko, mediku-txostenaren arabera.
Nik ez nekien, ordea!
Auzitegiak aintzat hartuko luke neskarekiko agentearen kezka...
...baina ezin du tortura onartu.
Neskari dagozkion froga guztiak, susmagarriaren aitorpena...
...eta froga fisiko guztiak...
...ez lirateke kontuan hartuko.
Delitu bat egotz dakioke.
Erriflearen eta neskatoaren froga gabe?
Ezin duzu inor kondenatu espaloian tu egiteagatik!
Susmagarriaren eskubideak...
...urratu egin zenituen...
...4. eta 5. zuzenketen...
...6. eta, seguru asko, 14. zuzenketen arabera.
Non daude Ann Mary Deaconen eskubideak?
Bortxatu ondoren zulo batean hiltzen utzia! Nor du salatzaile?
Auzitegiko fiskala!
Zuk uzten badiguzu.
Emaztea eta hiru ume ditut. Ez dut hori kalean ikusi nahi.
Morroi hori ez da luzaroan kalean egongo.
Zer esan nahi duzu horrekin?
Hanka sartuko du azkenean, eta han izango nau ni.
Departamentu honek ez du inoren jazarpenik onartuko!
Beraren berri izango duzu berriro. Norbait hilko du berriz ere.
Nola dakizu hori?
Gustatzen zaiolako.
Ez zaizu segika inor etorri?
Ez.
200 dolarreko zerbitzua nahi duzu benetan?
Azken zentimoraino.
Eroso eseri.
Tira, eseri.
Lasai.
Patxadan.
Dena ondo aterako da.
Gainerakoa ere nahi duzu?
Azken zentimoraino.
Beltz putakumea!
Hau etxearen kontura.
Bera izango da.
Poliziak jo zaituela diozu?
Jainkoaren aurrean zin dagit.
Zergatik jazartzen zaituzte?
Hilketa leporatu didate...
...eta orain hil egin nahi naute. Begiraidazu!
Errugabea naiz, noski, erruduna naizela frogatzen ez duten artean.
Joaten naizen leku guztietara, poliziak atzetik dauzkat.
Itxaron, erizaina. Gauza bat galdetu nahi diot.
Nork egin dizu hori?
Identifika dezakezu?
Callahan du izena. Polizia handia. Hilketa sailekoa.
4etako albistegian bota dute hori.
Geroztik, elkarrizketa bat egin diote Chroniclen.
Berari segika ibili eta jipoitu egin duzula dio.
Egia al da?
-Nire plaka nahi duzu? -Erantzun bat nahi dut.
Bere atzetik ibili zara?
Bai, bere atzetik ibili naiz neure aisialdian.
Edonork esango dizu morroia ez dudala nik jo.
-Zergatik ez? -Itxura onegia duelako, horra!
Gauza bat argitu nahi dut.
Ez ezazu berriz zelatatu. Ez dut nahi.
Berak ere ez.
Zer esan nahi duzu?
Agur, jauna.
Proba itzak.
Otordua egiten dudan tabernakoak dituk.
Bresslerrekin hitz egin diat hi nire kide izateari buruz.
Beraz, hemendik irtetean, hor daukak postua.
Ez dakit itzuliko naizen.
Gogoeta egin dut horri buruz.
Maisu-ikasketak eginak ditut. Eta galdetzen diot neure buruari:
Zertarako?
-Terapia-ordua. -Zaindu hadi.
Bihar arte. Ordu berean?
-Nire errua da. -Zer?
Chicok polizia uztea. Jasango nuela uste nuen.
Ez dut horretarako balio.
-Ez esan hori sekula. -Zer?
Ez gutxietsi zeure burua.
Ezin dut jasan poliziaren emazteak jasan behar izaten duena.
Chico, berriz, saiatzen da.
Baina jendeari behin eta berriz "polizia zikina" esaten entzutean...
Chico gauez etxetik irteten ikusten dudanean, ordea...
...pentsatzen dut neure artean:
..."Ikusiko al dut berriz Chico?"
Ni al naiz bakarra?
Zure emaztea ez al da erotzen?
Ez.
Ohitu dela esan nahi duzu?
Ez, ez zen sekula ohitu.
Orduan, zer?
Hilda dago.
Mesedez, barkatu.
Autoz etxera zihoala, mozkor bat tartean sartu zitzaion.
Inolako arrazoirik gabe.
-Sentitzen dut. -Ondo da.
Esaiozu Chicori...
...ulertzen dudala berak polizia utzi nahi izatea.
Arrazoi du. Bizimodu hau ez da egokia zuentzat.
-Zuk zergatik jarraitzen duzu? -Ez dakit.
Egia esan, ez dakit.
Emadazu botila bat Seagram.
Zer arraio gertatu zaizu?
Emaztearen anaia...
Nik emaztea jo nuen, eta berak ni jo ninduen.
Behin baino gehiagotan.
5,69 dolar.
Zu al zara makina bat aldiz lapurtu dioten hori?
14 aldiz azken 3 urteetan.
Azken bi alditan, lapurrak zaurituta joan ziren.
Tiratzaile ona naiz dagoeneko.
Hementxe gordetzen dut beti. Eskura.
Mesedez! Erraz beldurtzen naiz.
Putakumea! Lapurra!
Agur.
Bihar arte.
Beste inork hemen jaitsi behar du?
Eskola-autobusen inspektorea.
Aizu, ez diote inori uzten...
Baimena dut. Segi.
Zer ari zara? Ez zaitut ezagutzen.
Abiatzen ez bazara, garunak txikituko dizkizut.
-Nora? -Abiatu. Esango dizut nora.
Diberti gaitezen pixka bat.
Nork daki kanturen bat?
Denok jakingo duzue abesti bat. Ea ba, zuk jakingo duzu bat.
Kantaiguzu zerbait.
MacDonald zaharrak baserri bat zeukan.
Eta baserrian, berriz, ahateak.
-Callahan inspektorea. -Alkatea zain daukazu.
-Zer dugu? -Gure mutilaren beste ohar bat.
-Nor harrapatu du oraingoan? -Hor dago koxka. Ez dakigu.
Erregaia hartu, eta ordu erdi barru abiatuko da hegazkina.
Gutxieneko eskifaia: boluntarioak.
Esaiezu gizon arriskutsua dela.
Ohar hau bidali didate goizeko 8etan.
"San Francisco hiriari".
"Traizioa egin zenidaten azken aldian".
"Jarri nire 200.000 dolarrak hegazkin batean".
"Ordu batean deituko diot alkateari bahituez hitz egiteko...
...baina atseginez hilko ditut, nik diodana egiten ez baduzue".
"Scorpio".
Prest egon!
Ez dut uste gezurrezko abisua denik.
Dei bat duzu bigarrenetik.
Zain zeunden deia da.
-Alkatea naiz. -7 ume dauzkat bahituta.
Autobusa hartu...
Zoaz barrura, laztana.
Hemen daukat gidaria.
Hitz egiezu.
Ez da nire errua. Pistola bat du.
Izena besterik ez!
Marcella Platt naiz.
Egiaztatu, nahi baduzue, baina ez du garrantzirik.
Ez naiz txantxetan ari.
Erraza da. Izorratzen banauzue...
...umeak akabatuko ditut.
-Hegazkina prest dago? -Erregaiez betetzen ari dira.
Zu hara iristean, prest edukiko duzu dirua.
Entzun ondo.
Nik lasai gidatuko dut.
Ni eta umez betetako autobusa. Besterik ez.
Sir Drake hiribidea hartu, eta Santa Rosa aireportura joango naiz.
Ez dut ez polizia-autorik ez helikopterorik nahi.
Arauak ondo betetzen badituzu, umeek hegaldi ona izango dute.
Nora zoaz?
Hegazkinean esango diot pilotoari. Ez dut abisurik nahi.
Ziur esaten dizut inork ez dizula trabarik egingo.
Hitz ematen dizut.
Marcella Platt. Egiaztatu dugu.
Prest zaude horri dirua eramateko?
Nahikoa zirikatu gaitu! Orain gelditu behar dugu!
Umez betetako autobusa bahitu du. Ezin naiz arriskatu.
Hitz eman diot inork ez ziola trabarik egingo!
Eta hori agindu zuzena da!
Bila ezazue beste banatzaile bat.
Nora goaz?
-Hau ez da bidea! -Izozki-fabrikara goaz.
Nork jaitsi nahi du?
Amatxorengana joan nahi dut.
Norengana?
Kantatu! Kantatu berriz!
Zer? Zergatik ez duzu kantatzen?
Gaixorik zaude? Zer duzu?
Kantatzen ez baduzue, zuen amak hilko ditut!
Zuen amak hilko ditut! Eta zuek ere hilko zaituztet!
Zoaz eskuineko lerrotik.
Umeak ez dira horrela tratatu behar.
-Min emango diezu. -Gidatu autobus alu hau!
Eta zoaz eskuineko lerrotik!
Amarengana joan nahi dut!
Hor jartzen du: Sir Francis Drake hiribidea.
Jiratu hor eskuinetara.
Sir Francis Drake hiribidea jartzen du horko iragarkian!
Hortik ez.
Amatxorekin egon nahi dut!
Ixo!
Jiratu eskuinetara!
Ai ene!
Zer arraio ari da hori hor goian?
Zer arraio ari zara? Aurreratu ezazu volkswagena!
Bota pistola, zizare!
Burua txikituko diot!
Bota arma puta hori!
Bazakiat zer ari haizen pentsatzen.
Zenbat tiro egin ditu: 6 edo 5?
Egia esan, zalaparta horrekin neronek ere ez zakiat.
Hau Magnum 44 bat duk, ordea, munduko pistolarik indartsuena.
Eta aise lehertuko likek hiri burua.
Beraz, galdeiok heure buruari:
"Zorioneko eguna ote dut gaurkoa?"
Hala al da, zitala?
AZPITITULUAK: Jon Muñoz